**ULTIMUL TRAMVAI**

*STOMFF ANDREI AUREL*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ULTIMUL TRAMVAI

Frumoasa mea, din nu ştiu care parte

A unei lumi pe care n-o mai ştiu,

Te-am regăsit aici, ascunsă-n carte

Şi m-am gândit, aşa, deodat', să-ţi scriu.

Sunt pomii verzi şi frunzele se-alintă.

Eu nu câştig la cursele de cai.

Iar paşii mei nu vor să se dezmintă.

Mă poartă către ultimul tramvai.

Şi din vagon privesc, fugind pe-afară,

Căsuţele ce astăzi nu mai sunt.

Din depărtări începe să mă doară

Iubirea ta ce-o port mereu în gând.